CELEX: 32003R1090
Language: el
Date: 2003-06-18
Title: Κανονισμός (ΕΚ) αριθ. 1090/2003 του Συμβουλίου, της 18ης Ιουνίου 2003, για τη θέσπιση αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Τσεχικής Δημοκρατίας και την εξαγωγή ορισμένων μεταποιημένων γεωργικών προϊόντων στην Τσεχική Δημοκρατία

Avis juridique important

|

32003R1090

Κανονισμός (ΕΚ) αριθ. 1090/2003 του Συμβουλίου, της 18ης Ιουνίου 2003, για τη θέσπιση αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Τσεχικής Δημοκρατίας και την εξαγωγή ορισμένων μεταποιημένων γεωργικών προϊόντων στην Τσεχική Δημοκρατία  

Επίσημη Εφημερίδα αριθ. L 163 της 01/07/2003 σ. 0073 - 0090

Κανονισμός (ΕΚ) αριθ. 1090/2003 του Συμβουλίουτης 18ης Ιουνίου 2003για τη θέσπιση αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Τσεχικής Δημοκρατίας και την εξαγωγή ορισμένων μεταποιημένων γεωργικών προϊόντων στην Τσεχική ΔημοκρατίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) Το πρωτόκολλο αριθ. 3 της ευρωπαϊκής συμφωνίας μεταξύ των Ευρωπαϊκών Κοινοτήτων και της Τσεχικής Δημοκρατίας, το οποίο εγκρίθηκε με την απόφαση 94/910/ΕΚ, ΕΚΑΧ, Ευρατόμ του Συμβουλίου και της Επιτροπής, της 19ης Δεκεμβρίου 1994, σχετικά με τη σύναψη της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1) προβλέπει δασμολογικές παραχωρήσεις για τα μεταποιημένα γεωργικά προϊόντα, καταγωγής Τσεχικής Δημοκρατίας. Το πρωτόκολλο αριθ. 3 τροποποιήθηκε από το πρωτόκολλο προσαρμογής των εμπορικών πτυχών της ευρωπαϊκής συμφωνίας με την Τσεχική Δημοκρατία(2), στο εξής αποκαλούμενο "πρωτόκολλο προσαρμογής", που εγκρίθηκε με την απόφαση 98/707/ΕΚ του Συμβουλίου(3).(2) Πρόσφατα συνήφθη εμπορική συμφωνία η οποία τροποποιεί το πρωτόκολλο αριθ. 3. Αποσκοπεί στη βελτίωση της οικονομικής σύγκλισης ενόψει της προσχώρησης της Τσεχικής Δημοκρατίας στην Ευρωπαϊκή Ένωση και προβλέπεται να τεθεί σε ισχύ την 1η Ιουλίου 2003. Από την πλευρά της Κοινότητας, η εν λόγω συμφωνία θεσπίζει δασμολογικές παραχωρήσεις με τη μορφή πλήρους ελευθέρωσης των εμπορικών συναλλαγών για ορισμένα μεταποιημένα γεωργικά προϊόντα και ποσοστώσεων τελωνειακής ατέλειας για άλλα. Για εισαγωγές εκτός των ποσοστώσεων αυτών, συνεχίζουν να εφαρμόζονται οι διατάξεις που καθορίζονται στο πρωτόκολλο αριθ. 3.(3) Η διαδικασία έκδοσης απόφασης περί τροποποίησης του πρωτοκόλλου προσαρμογής δεν θα έχει ολοκληρωθεί εγκαίρως ώστε να επιτραπεί η έναρξη ισχύος της την 1η Ιουλίου 2003. Είναι, επομένως, αναγκαίο να προβλεφθεί η αυτόνομη εφαρμογή δασμολογικών παραχωρήσεων υπέρ της Τσεχικής Δημοκρατίας από την 1η Ιουλίου 2003.(4) Για την εισαγωγή ορισμένων μεταποιημένων γεωργικών προϊόντων δεν θα πρέπει να επιβάλλονται δασμοί και για άλλα θα πρέπει να ανοίξουν δασμολογικές ποσοστώσεις.(5) Ο κανονισμός (ΕΚ) αριθ. 2359/2002 της Επιτροπής, της 27ης Δεκεμβρίου 2002, σχετικά με το άνοιγμα δασμολογικών ποσοστώσεων για το 2003 για ορισμένα εισαγόμενα προς την Κοινότητα μεταποιημένα γεωργικά προϊόντα καταγωγής Τσεχικής Δημοκρατίας, Ρουμανίας και Σλοβακικής Δημοκρατίας(4) θα πρέπει να συνεχίσει να εφαρμόζεται για ορισμένα προϊόντα που καλύπτονται από το πρωτόκολλο αριθ. 3, αλλά δεν απαριθμούνται στον παρόντα κανονισμό.(6) Για τα μεταποιημένα γεωργικά προϊόντα που καλύπτονται από το πρωτόκολλο αριθ. 3, αλλά δεν απαριθμούνται στον παρόντα κανονισμό ή για τα οποία έχουν εξαντληθεί οι ποσοστώσεις που ανοίγονται με τον παρόντα κανονισμό, θα πρέπει να συνεχίσουν να ισχύουν οι εμπορικές διατάξεις που καθορίζονται στο πρωτόκολλο αριθ. 3.(7) Τα μεταποιημένα γεωργικά προϊόντα που δεν καλύπτονται από το παράρτημα Ι της συνθήκης δεν είναι επιλέξιμα για υπαγωγή στο καθεστώς επιστροφών κατά την εξαγωγή βάσει του κανονισμού (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης(5).(8) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(6) προβλέπει ένα σύστημα διαχείρισης των δασμολογικών ποσοστώσεων. Οι αρχές της Κοινότητας και τα κράτη μέλη θα πρέπει να διαχειρίζονται τις δασμολογικές ποσοστώσεις που ανοίγονται με τον παρόντα κανονισμό σύμφωνα με το σύστημα αυτό.(9) Τα αναγκαία μέτρα για την εφαρμογή του παρόντος κανονισμού θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Από την 1η Ιουλίου 2003, οι εισαγωγές στην Κοινότητα μεταποιημένων γεωργικών προϊόντων, καταγωγής Τσεχικής Δημοκρατίας, που απαριθμούνται στο παράρτημα Ι, απαλλάσσονται από δασμούς και άλλες επιβαρύνσεις ισοδύναμου αποτελέσματος.Άρθρο 21. Οι εισαγωγές στην Κοινότητα μεταποιημένων γεωργικών προϊόντων, καταγωγής Τσεχικής Δημοκρατίας, που απαριθμούνται στο παράρτημα ΙΙ, απαλλάσσονται από δασμούς και άλλες επιβαρύνσεις ισοδύναμου αποτελέσματος, στα επίπεδα και εντός των ορίων των ετήσιων κοινοτικών δασμολογικών ποσοστώσεων που αναφέρονται στο εν λόγω παράρτημα.2. Για το 2003, ο όγκος των ποσοστώσεων που αναφέρονται στο παράρτημα II μειώνεται αναλογικά προς τον αριθμό των μηνών που θα έχουν ήδη παρέλθει εντός του έτους.Άρθρο 3Τα μεταποιημένα γεωργικά προϊόντα που δεν απαριθμούνται στο παράρτημα Ι της συνθήκης δεν είναι επιλέξιμα για υπαγωγή στο καθεστώς επιστροφών κατά την εξαγωγή στην Τσεχική Δημοκρατία, βάσει του κανονισμού (ΕΚ) αριθ. 1520/2000.Άρθρο 4Για τα μεταποιημένα γεωργικά προϊόντα που δεν καλύπτονται από το παράρτημα Ι και το παράρτημα ΙΙ ή για τα οποία έχουν εξαντληθεί οι ποσοστώσεις που ορίζονται στο παράρτημα II, συνεχίζουν να ισχύουν οι διατάξεις που καθορίζονται στο πρωτόκολλο αριθ. 3.Άρθρο 5Ο κανονισμός (ΕΚ) αριθ. 2359/2002 εξακολουθεί να ισχύει για τις δασμολογικές ποσοστώσεις που άνοιζαν υπό τον αύξοντα αριθμό 09.5417 για προϊόντα που δεν καλύπτονται από το παράρτημα I ή το παράρτημα II.Άρθρο 6Η Επιτροπή μπορεί να αναστέλλει τα μέτρα που προβλέπονται στα άρθρα 1, 2 και 3 σε περίπτωση μη εφαρμογής των αμοιβαίων προτιμήσεων που συμφωνήθηκαν με την Τσεχική Δημοκρατία βάσει της διαδικασίας που ορίζεται στο άρθρο 8.Άρθρο 7Η Επιτροπή διαχειρίζεται τις δασμολογικές ποσοστώσεις που αναφέρονται στο παράρτημα ΙΙ σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.Άρθρο 81. Η Επιτροπή επικουρείται από την επιτροπή που αναφέρεται στο άρθρο 16 παράγραφος 1 του κανονισμού (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(8), στο εξής καλούμενη "επιτροπή".2. Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε έναν μήνα.3. Η επιτροπή θεσπίζει τον εσωτερικό της κανονισμό.Άρθρο 9Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιουλίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 18 Ιουνίου 2003.Για το ΣυμβούλιοΟ ΠρόεδροςΓ. Δρυς(1) ΕΕ L 360 της 31.12.1994, σ. 1.(2) ΕΕ L 341 της 16.12.1998, σ. 3.(3) ΕΕ L 341 της 16.12.1998, σ. 1.(4) ΕΕ L 351 της 28.12.2002, σ. 51.(5) ΕΕ L 177 της 15.7.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 740/2003 (ΕΕ L 106 της 29.4.2003, σ. 12).(6) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 881/2003 (ΕΕ L 134 της 29.5.2003, σ. 1).(7) ΕΕ L 184 της 17.7.1999, σ. 23.(8) ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).ΠΑΡΑΡΤΗΜΑ IΜεταποιημένα γεωργικά προϊόντα των οποίων οι εισαγωγές στην Κοινότητα απαλλάσσονται από δασμούς και άλλες επιβαρύνσεις ισοδύναμου αποτελέσματος>ΘΕΣΗ ΠΙΝΑΚΑ>ΠΑΡΑΡΤΗΜΑ IIΠοσοστώσεις τελωνειακής ατέλειας για εισαγωγές στην Ευρωπαϊκή Κοινότητα, καταγωγής Τσεχικής Δημοκρατίας>ΘΕΣΗ ΠΙΝΑΚΑ>